Hjørring Kommune vil søge om penge fra Sundhedsstyrelsen til et slankeprojekt, der skal trimme nogle overflødige kilo af de ansatte i ældreplejen, det skriver DR Nordjylland. Slankeprojektet skal vare et par år. Kommunen vil blandt andet uddanne vægtstop rådgivere, som skal hjælpe andre overvægtige med at tabe sig. Sundhedsprofilerne viser, at hver femte medarbejder er svært overvægtig og syv ud af 10 har et kondital på middel eller derunder. Desuden har de ansatte i deres sundhedsprofiler udtrykt ønske om hjælp til en sundere livsstil med mere fysisk aktivitet og sund kost. Sundhedsfremmeafdelingen har søgt Sundhedstyrelsen om et tilskud på 1,8 millioner kroner.

Referat:
Hver femte medarbejder i ældreplejen i Hjørring er svært overvægtig.